text: Se billederne: Stort stillads væltede i blæsten
  12 februar 2018 kl. 08.46
  Stilladsarbejdere måtte på ekstraarbejde natten til mandag, da et stort stillads væltede i blæsten midt i Esbjerg.
  
  Stilladsarbejderne blev tilkaldt, da blæsten fik fat i et stort stillads, der væltede med truende kurs mod naboejendommen i krydset Nørregade - Torvegade midt i Esbjerg.
  Ingen mennesker var i fare - og det lykkedes at afværge de helt store materielle skader.
  Lysanlægget i krydset er dog ødelagt og mandag formiddag fortsat ude af funktion.
  Gadebilledet bærer også præg af oprydning efter nattens blæst.
  Esbjerg: Den ene kørebane er fortsat spærret Torvegade/Nørregade i Esbjerg, da der er fare for, at tagsten kan falde ned. #politidk
  
  
  